เปิดแล้วที่ชั้น 3 เซ็นทรัล Westgate กับ Texus Chicken ไก่ทอดกรอบหมักเครื่องเทศเผ็ดอ่อนๆส่งตรงจากอเมริกา กับประสบการณ์กว่า 60 ปี 25 ประเทศ 1650 สาขา ทั่วโลก ราคาอยู่ในระดับทั่วไปทุกคนสามารถกินได้สบายๆ ไก่ทอดชิ้นใหญ่แน่นจริงๆครับ พร้อมกับอีกหลากเมนู ไปดูกันเลย

ไก่ทอดซิกเนเจอร์ชิ้นเบิ้มกรอบอร่อยไม่อมน้ำมันแถมมีการคุมคุณภาพหากทอดไว้เกิด 30 นาที ทางร้านจะเคลียร์ทิ้งทันทีครับ สั่งมาคู่กับบิสกิตฮันนี่บัตเตอร์นุ่มผิวกรอบหวานหอมอร่อยสุดๆๆๆๆ หารสนี้ไม่ได้เลยตั้งแต่เคยกินบิสกิตครั้งแรกสมัยเด็กๆ นี่แหละสิ่งที่ผมรอคอย ดีใจจริงๆคร้าบ อิอิ

Tenders กรอบไร้กระดูก เลือกสั่งพร้อมซอสตามที่ชอบ บาร์บีคิว หวาน เผ็ด หรือจะลองข้าวขี้เมารสเข้มข้นจัดจ้านเผ็ดกำลังดีชอบเลยเมนูนี้

Mexicana wrap รวมความสดชื่นของซัลซ่า ผักสด สไปซี่ซอส ชีส แถมเพิ่มความกรุบกรอบด้วยแผ่นนาโช่ เจ๋งดีแฮะ หรือจะลองเบอร์เกอร์ก็มีใส่นาโช่นะ ส่วนเฟรนช์ฟรายด์เป็นแบบชิ้นใหญ่กรอบนอกนุ่มในดีครับ

ปิดท้ายด้วย Coleslaw เพื่อสุขภาพ หรือ ซอฟท์ครีมบิสกิตหวานเย็นชื่นใจ หรือซันเดย์ก็จัดกันไปได้เลยคร้าบ
